stanford-oval/wikipedia huggingface dataset:
הורנט (בריג, 1805)
תחילת שירותה בצי

מפקדה הראשון של "הורנט" עם הכנסתה לשירות פעיל ב-18 באוקטובר 1805 היה מאסטר-קומנדנט אייזק צ'ונסי. המשימה הראשונה שהוטלה עליה הייתה לסייר לאורך החוף האטלנטי של ארצות הברית, אותה מילאה עד 29 במרס 1806. מכאן הפליגה אל הים התיכון, והצטרפה לשייטת האמריקנית שהגנה על אוניות סוחר אמריקניות מפני הקורסארים הברברים. היא שבה לצ'ארלסטון ב-29 בנובמבר 1807 והוצאה משירות פעיל.
ב-26 בדצמבר 1808 הוחזרה האונייה לשירות פעיל. היא הסיעה את גנרל ג'יימס וילקינסון אל ניו אורלינס, סיירה במימי הבית כדי לאכוף את חוק האמברגו, ונשאה אשגרים אל הולנד, צרפת ואנגליה. מנובמבר 1810 עד ספטמבר 1811 עברה "הורנט" שיפוץ מקיף במספנת הצי בוושינגטון, במהלכו הוחלף מערך המעטה שלה ממעטה בריג למעטה אונייה (מפרשים רוחביים על שלושה תרנים).
מלחמת 1812

בפרוץ המלחמה צורפה "הורנט" לשייטת בפיקודו של קומודור ג'ון לורנס. ב-9 ביולי 1812 לכדה את הפריבטיר "דולפין", אך זמן קצר לאחר מכן חילצו הבריטים את אוניית השלל משבייה. אחר כך סייעה בהטלת הסגר על נמל סלבדור בברזיל, בו שהתה אה"מ "בּוֹן סִיטְוואַייֶן". ב-24 בפברואר 1813 לכדה לאחר קרב בחופי גיאנה הבריטית את אה"מ "פיקוק".
אחרי שביית "פיקוק" הפליגה "הורנט" צפונה אל ניו לונדון. היא נותרה כלואה בנמל עד 14 בנובמבר 1814, אז הצליחה לחמוק בעד ההסגר שהטילו עליו אוניות הצי המלכותי, ובדרכה אל ניו יורק תפסה שלל ספינת סוחר נוספת. "הורנט", שהידיעות על סיומה של המלחמה עדיין לא הגיעו אליה, הפליגה דרומה וב-23 במרס 1815 לכדה את אה"מ "פינגווין" ליד האי טריסטן דה קונה.
המשך שירותה בצי

לאחר סיור באיי הודו המערבית, הפלגה אל קופנהגן ב-1818 והפלגה נוספת אל הים התיכון ב-1819, הוצבה "הורנט" בקי וסט ובפנסקולה בפלורידה, ונטלה חלק בהדברת הפירטיות בים הקריבי. ב-29 באוקטובר 1821, ליד סנטו דומינגו, לכדה את הסקונר הפירטי "מוסקו" (Moscow).
"הורנט" הוסיפה לסייר בים הקריבי למשך 9 השנים הבאות. ב-4 במרס 1829 יצאה מפנסקולה כשפניה אל חוף מקסיקו ומאז לא נראתה עוד. ב-27 באוקטובר 1829 קיבל מפקד שייטת הים הקריבי ידיעה, כי חודש קודם לכן, ב-29 בספטמבר 1829, נקלעה "הורנט" לסערה ליד טמפיקו, איבדה את תרניה, התמלאה מים וטבעה עם כל אנשי צוותה.
הערות שוליים

↑  אין לבלבל בינה לבין הסלופ המלחמתי "הורנט", שנרכש על ידי הצי ב-1805.
החיים בדם קר

| --- | --- |

 סוגה:  סדרות טבע
 יוצרים:  BBC
 ארץ מקור:  בריטניה
 שפות:  אנגלית 
 מספר עונות:  1 
 מספר פרקים:  5
 הפקה
 מוזיקה:  David Poore 
 אורך פרק:  50 דקות
 שידור
 רשת שידור:  BBC
 תקופת שידור מקורית:  4 בפברואר 2008 – 3 במרץ 2008
 קישורים חיצוניים
 אתר רשמי
 דף התוכנית ב-IMDb
 
טריטון אלפיני, נראה בפרק השני
זיקית פנתר, נראתה בפרק השלישי
אליגטורים אמריקאים מזדווגים. נראו בפרק השישי.
החיים בדם קר (באנגלית: Life in Cold Blood) היא סדרת-טבע תיעודית שהופקה על ידי ה-BBC. סדרה זו מתמקדת במיני הזוחלים והדו-חיים המודרניים שהם בעלי דם קר ואינם יכולים לשמור על חום גוף קבוע. נצפים בסדרה מינים שונים של זוחלים ודו-חיים כולל מינים נדירים ובעלי התנהגויות מרשימות, מלווים בהסבריו של החוקר ויוצר הסרטים דייוויד אטנבורו.
פרקי הסדרה

האמת על החיים בדם קר - הפרק הפותח סוקר את עולמם של הזוחלים והדו-חיים ומראה איך הם מצליחים לשרוד בעולם. בפרק נראים איגואנות ים מתחממות על סלע לאחר שקפאו במים, לטאות המתחממות על צמח ממשפחת הלופיים במנורקה ומפיצות את זרעיו, תניני ים מזדווגים, צבגונים מצוירים צעירים שורדים קיפאון בחורף, לטאת הארמדילו מתגוננת בגלגול, אילניות קוף מתחממות בשמש ומורחות שעווה על גופם, גביאלים צעירים בוקעים מקינם בלילה, ביטיס מתנפח האורב במשך שבועות לטרף מבלי לבזבז אנרגיה וצב ים גילדי עולה לחוף - יצור זה מסוגל לשמור על חום גוף גבוה יותר מהסביבה, ייתכן שכמו הדינוזאורים.
הפלישה ליבשה - פרק זה עוסק בדו-חיים עלו מהים לראשונה והתפתחו מדגי ריאות. נראים סלמנדרת ענק יפנית מגוננת על ביציה מיריב, תהליך רבייה של טריטון אלפיני, סלמנדרת שיש טיגרית בתהליך הזדווגות ביבשה, סלמנדרה ממשפחת הפלתודוניים המגוננת על צאצאיה מיריבה קניבלית, משפחת תולעניים המסורים לטיפול בצאצאים, את הקרפדה הזהובה הפנמית שלמעשה נכחדה בטבע לאחר צילום הסדרה, אילנית אדומת עין מטילה ביצים ליד הנהר והללו בוקעים בתגובה למתקפה של צרעה, צפרדע שור אפריקנית מגוננת על ראשנייה וצפרדע הכיס המכילה בכיסים מיוחדים את ראשנייה עד בגרותם.
דרקונים ביובש - בפרק נראים לטאות שונות מכוח התחרה, דרקון מצליף תוקפני, לטאות אנוליס עם חזה מנופח, זיקיות שונות כמו זיקית פנתר, זיקית מלר, זיקית כף ננסית ברבייה וזיקונית ננסית הקטנה ביותר בעולם, לטאה שטוחה מצויה בציד זבובים, גקו ענק צד עשים, שני מינים של רב חומט: רב חומט ננסי קטן ורב חומט קצר-זנב החי עם בן זוג קבוע, שני הלודרמות ארסיות נאבקות וכוח אוסטרלי גדול בציד.
נחשים מתוחכמים - בפרק נראים מיני נחשים כמו עכסן מעוצה בציד, נחש טיגריסי עיוור צד אפרוחי שחפים ומותקף בידיהם, קוברה יורקת מוזמביקית בפעולת יריקה, פתן אלמוגי מזרחי ארסי וזעמן אלמוגי אדום המחקה אותו, פיתון סלעים טורף אנטילופה, נחש ביצים בולע ביצה, רבי פתן נאבקים, נחש הסרטנים בציד, נחש המלכה בציד סרטני נהרות, אנקונדה צהובה משריצה ונחשי ים שונים.
ענקים משוריינים - בפרק נראים הזוחלים בעלי השריון - צבים ותנינאים. צב גלאפגוס ענקי, צב סגיר מתגונן מראקון, צב גופר החופר מחילות באדמה, צב אף-חזיר הבוקע מביצה ישר למים, צבי ים מזדווגים, אליגטור אמריקני קורא לנקבות, תניני ים תופסים דגי קיפון באוסטרליה, קיימן רחב חרטום מטפל בצאצאים ונקבת קיימן ממושקף המגוננת על צאצאי קיימן ועוזרת להם לנוע ברגל עד למקווי מים.
הילה קלמן

| --- | --- |
אין תמונה חופשית
 לידה:  1966 (בת 58 בערך) חולון, ישראל
 מדינה:  ישראל 
 
הילה קלמן האוזמן (נולדה ב-1966) היא מלכת היופי של ישראל לשנת 1985.
הילה קלמן נולדה וגדלה בחולון. בגיל 19 ובזמן שירותה הצבאי בחיל האוויר זכתה בתחרות מלכות היופי במקום הראשון, ובמסגרת כך השתתפה בתחרות מיס תבל 1985 שנערכה במיאמי שבארצות הברית, שם הגיעה למקום השלישי בתחרות התחפושת הלאומית וזכתה בקבלת מפתח העיר של מיאמי.
בסיום שנת הכהונה למדה קלמן קוסמטיקה ובגיל 25 התחתנה. לאחר מספר שנים עזבה קלמן את מקצוע הקוסמטיקה והחלה לעבוד בעמותה לילדים אוטיסטים בירושלים, שם היא מתגוררת.
לקלמן ולבעלה שני ילדים.
נכון ל-2019 קלמן היא נציגה ויועצת יופי של חברת קוסמטיקה.
הונג דוק-יונג

זהו שם קוריאני; שם המשפחה הוא .
הונג דוק-יונג (קוריאנית: 홍덕영; 5 במאי 1921 –  13 בספטמבר 2005, סיאול) היה כדורגלן, מאמן ושופט כדורגל דרום קוריאני, אחד הכדורגלנים הראשונים ששיחקו במדי נבחרת קוריאה הדרומית.
קריירה

הונג החל את קריירת הכדורגל שלו בבוסונג קולג', וכעבור שנים אחדות הצטרף לאוניברסיטת קוריאה, בה שיחק בעיקר כמגן. ב-1946 הקימה התאחדות הכדורגל הדרום קוריאנית את הנבחרת הלאומית, והונג הוצב בעמדת השוער. ב-11 באפריל 1947 הגיעה הנבחרת לשאנגחאי, שם שיחקה חמישה משחקים נגד קבוצת חובבים מקומית. הונג השתתף בכל המשחקים. הוא היה שוער הנבחרת גם ב-1948. כעבור שש שנים הוא עמד בשער הנבחרת במונדיאל 1954 שנערך בשווייץ. הוא הפגין יכולת ירודה בטורניר, כאשר נבחרתו מפסידה לנבחרת הונגריה בתוצאה 0 - 9 ולנבחרת טורקיה בתוצאה 0 - 7. 16 השערים שספג במונדיאל אחד הם שיא שלילי בתולדות הטורניר.
לאחר פרישתו החל לעבוד כשופט כדורגל, וכיהן בתפקיד בין 1957 ל-1967, ובין 1959 ל-1962 אף אימן את קבוצת הכדורגל של אוניברסיטת קוריאה. בין 1969 ל-1976 אימן את קבוצת הכדורגל של בנק סיאול, שהיא קבוצה חובבנית שאינה קיימת עוד. ב-1971 מונה למאמן נבחרת קוריאה הדרומית, וכיהן בתפקיד במשך שנה. הוא כיהן כחבר הוועדה המבצעת של ההתאחדות הקוריאנית ב-1960, 1962, 1967 ו-1972 עד 1974. בין 1985 ל-1986 כיהן כסגן נשיא ההתאחדות, והיה גם חבר בוועדה המארגנת של מונדיאל 2002, שנערך ביפן ובקוריאה הדרומית.
ב-1974 העניקה לו פיפ"א פרס מיוחד כהוקרה על תרומתו לתחום השיפוט. שמו הוסף להיכל התהילה של הכדורגל הקוריאני במרץ 2005. בשלהי חייו סבל מעיוורון כתוצאה מסוכרת.
הווארד פולוק

הווארד וולאס פולוק (באנגלית: Howard Wallace Pollock‏; 11 באפריל 1920 - 9 בינואר 2011)  היה פוליטיקאי אמריקאי וחבר בית הנבחרים רפובליקני מאלסקה.
ביוגרפיה

פולוק נולד ב-11 באפריל 1920 בשיקגו לאולגה (לבית דבלן) ולאוסקר טוביאס פולוק, וגדל בניו אורלינס.  הוא למד בתיכון בפרקינסטון, מיסיסיפי וסיים את לימודיו ב-Perkinston Junior College. הוא התגייס כימאי בצי ארצות הברית ב-1941 ופרש בדרגת לוטננט קומנדר ב-1946. במהלך שירותו במלחמת העולם השנייה, הוא איבד את האמה הימנית שלו בתאונת רימון בזמן אימון בדרום האוקיינוס השקט ב-1944.
הוא למד משפטים בבית הספר למשפטים של אוניברסיטת סנטה קלרה ובאוניברסיטת יוסטון, ולאחר מכן עשה כמה לימודים לתואר שני ב-MIT, שמהם קיבל תואר שני בניהול תעשייתי. הוא היה עורך דין פעיל.
פולוק שירת בבית המחוקקים הטריטוריאלי של אלסקה מ-1953 עד 1955. מאוחר יותר כיהן בסנאט של אלסקה בין השנים 1961–1963 ו-1965–1966; ונבחר כרפובליקני לקונגרס, בו כיהן במהלך הקונגרסים ה-90 וה-91, מ-3 בינואר 1967 עד 3 בינואר 1971, בהיותו הרפובליקני הראשון שנבחר לקונגרס מאלסקה. הוא לא הועמד לבחירה מחדש ב-1970 לקונגרס ה-92, אלא היה מועמד לא מוצלח למועמדות הרפובליקנית למשרת מושל אלסקה. פולוק היה גם נשיא של איגוד הרובאים הלאומי.
משנת 1998 ועד מותו בינואר 2011, פולוק היה תושב ארלינגטון, וירג'יניה.
הערות שוליים

↑  "Fairbanks Daily News-Miner - Howard Pollock Alaska s 2nd congressman dies at 90". אורכב מ-המקור ב-2011-07-14. נבדק ב-2011-01-12.
↑  
"Illinois, Cook County, Birth Certificates", FamilySearch, נבדק ב-6 באפריל 2018 {{citation}}:  (עזרה)
↑  "POLLOCK, Howard Wallace (1920-2011)". המדריך הביוגרפי של הקונגרס של ארצות הברית.
↑  "Howard Pollock, congressman who loved adventure; at 90". 18 בינואר 2011. {{cite news}}:  (עזרה)
↑  Jeff Knox (31 ביולי 2023). "The Knox Report: NRA CEO Suspended Without Pay!". firearmsnews.com (באנגלית אמריקאית). Tombstone, AZ: Outdoor Sportsman Group. ארכיון מ-17 באוגוסט 2023. נבדק ב-17 באוגוסט 2023. {{cite web}}:  (עזרה)
| --- | --- |
בקרת זהויות :  ISNI: 0000 0000 5033 8609  LCCN: no95038270  NARA: 10574062  US Congress: P000415  VIAF: 2052457   WorldCat (עם VIAF): 2052457
הונאת קליקים

הונאת קליקים היא ייצור מצג שווא, על אודות מספר הצופים בפרסומות מקוונות באינטרנט, על ידי תשלום לפי לחיצות לגולש או גולשים בודדים. ההונאה היא יצירת תוכנה או תסריט, המדמים פעילות לחיצה לגיטימית של בני אדם על פרסומות, כשכל לחיצה על פרסומת מחייבת את המפרסם לשלם עמלה לנותן שטח הפרסום. לחברות המספקות שטחי פרסום קיים לפעמים אינטרס להעלים עין מהתופעה בשל רווחיהן היוצאים מכך.
הונאת קליקים נחשבת לעבירה פלילית במדינות רבות, ואף בוצעו במקומות שונים מעצרים בשל כך.
הערות שוליים

↑  כתבה אודות מהי הונאת קליקים
↑  Software bots could menace Google ads - tech - 04 February 2005 - New Scientist
↑  CA Codes (pen:484-502.9)
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
החיים במקפיא

| --- | --- |
 סוגה:  סרט טבע 
 מנחים:  דייוויד אטנבורו
 ארץ מקור:  הממלכה המאוחדת 
 שפות:  אנגלית 
 מספר פרקים:  6
 הפקה
 מוזיקה:  ג'ורג' פנטון 
 אורך פרק:  30 דקות
 שידור
 רשת שידור:  BBC
 תקופת שידור מקורית:  18 בנובמבר 1993 – 23 בדצמבר 1993
 קישורים חיצוניים
 אתר רשמי
 דף התוכנית ב-IMDb
 
לובודוני סרטנים על הקרחונים.
פינגווינים קיסריים גולשים על הקרח.
החיים במקפיא (Life in the Freezer) היא סדרת-טבע תיעודית שהופקה על ידי ה-BBC במהלך נובמבר עד דצמבר 1993. הסדרה כוללת 6 פרקים בני חצי שעה והיא מקוריינת בידי דייוויד אטנבורו. סדרה זו היא חלק מסרטי הטבע של ה-BBC תחת הכותרת "החיים עלי אדמות", והיא קרובה לסדרות הטבע: מעגל החיים מ-1990 חייהם הסודיים של הצמחים מ-1995.
סדרה זו עוסקת בבעלי החיים והטבע באזורי הקטבים ביבשת הקפואה אנטארקטיקה ובדרכי ההישרדות הייחודיות שלהם.
פרקי הסדרה

הים המופלא: הפרק מציג את החיים השופעים סביב האוקיינוס הדרומי בינות לקרחוני ענק ימיים. אוקיינוס זה משתנה תדיר כל קיץ וחורף, אז הוא קופא ומכפיל את שטחו ויוצר את "השינוי העונתי הגדול ביותר שמתרחש בכדור הארץ". האוקיינוס בקיץ מלא ביצורי ים ונודדים לעברו כלבי ים, אריות ים ולווייתנאים גדולים. הללו ניזונים מלהקות של קריל ולווייתנים גדולי סנפיר פועלים בעבודת צוות כדי לקבץ יחדיו את הסרטנונים. עופות ימיים כמו האלבטרוסיים ניזונים גם הם מקריל אותו הם מחפשים לאורך קילומטרים. נראים גם קטלנים הניזונים מלווייתנים ומשאירים פגרים עבור יסעורי ענק. עופות הים גם מתרבים סביב אנטארקטיקה בקיץ, בעיקר סיבב חופי ג'ורג'יה הדרומית, שם נראים ברבייה אלבטרוסים ופינגווין מלכותי.
הקרח הנסוג: פרק זה עוסק באיים הסוב-אנטארקטיים שסביב מימי אנטארקטיקה. אזורים אלה סוערים מאוד אך לא קופאים גם לא באמצע החורף. על החופים נראים פילי ים בהרמונות רבייה גדולים ונלחמים בלהט על נקבות, פינגווין הסלעים מקנן על איים מבודדים לצד אלבטרוסים. בחצי האי האנטארקטי מצויים רוב היצורים האנטארקטיים אפילו בקיץ. אז מתרבים פינגווין גנטו במושבות על החוף בעוד פינגווין אדלי נודד הרחק ללב היבשת לקנן. יסעור שלג מחפש על פני אנטארקטיקה אזורים חפים מקרח לקנן ולובודון הסרטנים מתרבה במושבות הגדולות ביותר של כלב ים בין הקרחונים הצפים. בים נראה לווייתן גדול-סנפיר מחפש קריל.
המירוץ לרבייה: לקראת סוף היץ רוב החיות מתחילות להתרבות. בג'ורג'יה הדרומית מושבות של דובי ים מתרבות ומזינות את גוריהם בחלב עתיר שומן, פינגוויני רצועת הסנטר מתחילים בחיזור אחרי נקבות סביב האי דספשן הנקיים מקרח, וביבשת הקיץ גורם להפשרת מים מתוקים סביב החוף והופעת טחבים וצמחים ועליהם מצויות אקריות מותאמות לקור, בים קורמורנים כחולי-עין בדיג ויסעוריים מעופפים בהמוניהם להתרבות במונולית סקאלין הנקיים מקרח.
הדלת נסגרת: לקראת סוף הקיץ הקרחונים גדלים והים מצטמצם בהדרגה, מה שגורר להמוני חיות ימיות לנדוד צפונה. סביב כף רוידס מתרוקנת מושבה גדולה של פינגוויני אדלי בעוד אפרוחיהם משילים את פלומתם ולומדים לשחות בים, אך רבים מהם יפלו קורבן לכלב הים הנמרי ופגריהם יזינו המוני איזופודים ותולעי חוטם. בג'ורג'יה הדרומית החורף אינו קיצוני כמו ביבשת וצעירים של כלבי ים ושל פילי ים ננטשים עליו, תוך שהם שורדים על מלאי השומן שלהם. גם אלבטרוסים מקננים ואף מזדווגים באיים אלה, כשהחלשים נופלים טרף לחמסנים וליסעורי ענק. עופות אחרים מעדיפים לנדוד צפונה.
הקיפאון הגדול: בעוד חיות רבות נודדות צפונה בחורף, מינים מעטים נשארים אפילו בחורף הקשה ביותר בעולם. רובם יצורים ימיים קטנים שניזונים מפיסות מזדמנות, אך גם מין של כלב ים - כלב ים ודל. נקבות כלב הים מתרבות ביבשה אך בחורף כלבי הים חיים מתחת למים ומסתמכים על חורים כדי לנשום. חזזיות מצליחות להתקיים רדומות בעמקים קפואים ונידחים ועל הרמה האנטארקטית נשאר עוף אחד כל החורף - פינגווין קיסרי, כשהזכרים נשארים עם ביציהם לדגור אחד לצד השני כדי לשרוד בטמפרטורה של מתחת מינוס 70 מעלות.
טביעות רגליים בשלג: פרק זה עוסק במחקר האנושי של אנטארקטיקה. מגילויה בידי רוברט פלקון סקוט והצלם הרברט פונטינג כשהגיעו ליבשת מלויים במזחלת וכלבי שלג. כיום התנאים באנטארקטיקה פשוטים יותר מאחר שמגיעים אליה במסוקים ומדענים עובדים בתחנות מחקר כמו תחנת מוסון. הפרק מראה גם תגליות חדשות שנעשו על מושבות פינגוויני אדלי עם מכשירי מעקב אך עדיין יש מעט מאוד אנשים ומחקר פעיל באזור.
החייל שלי

| --- | --- |
 סינגל בביצוע מיכל ינאי
 שפה:  עברית
 כתיבה:  מירית שם אור
 לחן:  צביקה פיק
 
"החייל שלי" הוא שיר בביצוע מיכל ינאי שנכתב עבור פסטיגל 2000, שינאי גם שם שימשה כמנחה שלו, את המילים כתבה מירית שם אור והלחין אותו צביקה פיק, והוא זכה במקום השלישי.
רקע וכתיבה

השיר עוסק באהובה של נערה מתבגרת המתגייס לצה"ל ובגעגועיה אליו, במקורו נכתב אך ורק לפסטיגל, אך לאחר מכן יצא כסינגל לרדיו שהופק על ידי צביקה פיק.
הערות שוליים

↑  מיכל ינאי משחררת סינגל לרדיו, באתר וואלה, 14 בדצמבר 2000
היופסודוס

| היופסודוס |
| --- | --- |
 בהשוואה לאדם
תקופה
אאוקן 56–45 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קונדילרסים
משפחה:: Hyopsodontidae
סוג:: היופסודוס
מינים
 H. fastigatus  H. lepidus  H. loomisi  H. lysitensis  H. markmani  H. mentalis  H. minor  H. minusculus  H. paulus  H. pauxillus  H. powellianus  H. shollemi  H. simplex  H. tonksi  H. uintensi  H. walcottianus  H. wardi  H. wortmani
שם מדעי
 Hyopsodus ‏ליידי, 1870

היופסודוס (שם מדעי: Hyopsodus) הוא סוג של יונק פרהיסטורי צמחוני קטן.
המאובנים שלו התגלו באמריקה הצפונית, בייחוד סביב אגן ביגהורן (אנ') בוויומינג ואולי גם באסיה, ושויכו לאאוקן שלפני 56 עד 45 מיליון שנה מזמננו. הוא תואר בידי החוקר ג'וזף ליידי בשנת 1870 ותוארו בו מינים רבים.
בעבר הניחו שהוא היה קרוב לטורפים המודרניים או לסדרה קונדילרסים, אך כיום מעריכים שהיה קרוב יותר לסוסיים והקרנפיים ולשאר מפריטי הפרסה המודרניים. הוא היה קרוב בעיקר למשפחת הפינקודונטיים שחיה באותם זמנים ואותו אזור.
יונק זה הגיע לאורך של 30 סנטימטרים בקירוב והיה דומה במראהו לסמור בעל גפיים קצרות ומבנה גוף זריז וגמיש שהותאם לחיים בין העצים או במחילות באדמה. הוא היה אוכל צמחים בהתבסס על מבנה שיניו, אך בעל טפרים גדולים על כפותיו. מבנה עצמות הגולגולת מרמז על מבנה של אקולוקציה כמו של עטלפים.
הולנדיה

|  נתונים כלליים |
| --- | --- |
 סוג:  חברה פרטית
 מייסדים:  יצחק ברססט
 תקופת הפעילות:  1981–הווה (כ־43 שנים) 
 משרד ראשי:  שדרות, ישראל ישראל
 ענפי תעשייה:  ריהוט
 מנכ"ל:  אבי ברססט
  
 www.hollandia.co.il
 
הולנדיה המרכז להנדסת השינה בע"מ  היא חברה ישראלית לריהוט חדרי שינה.
היסטוריה

החברה הוקמה בשנת 1981 על ידי יצחק ברססט, חקלאי ממושב אורות, שסבל מכאבי גב תדירים, חיפש מיטה מיוחדת שתקל על סבלו. לאחר מחקר שוק מצא את המיטות המתכווננות שמייצרת חברת Auping ההולנדית, והחליט לייבא אותם לישראל. סיפר כי החברה נקראת על שם ארץ הייצור של אותן מיטות שייבא באותה עת.
חנות הולנדיה הראשונה נפתחה בדיזנגוף סנטר בתל אביב. במהרה התחילה הולנדיה למכור בנוסף למיטות גם ספות, כורסאות, כריות מצעים ושמיכות. בשנת 1992 קיבלה את הזיכיון לשיווק מזרני טמפור (Tempur) בישראל, המיוצרים מחומר שפותח במעבדות החלל של נאס"א.
בתחילה עסקה הולנדיה ביבוא מוצרים מוגמרים. בסוף שנת 1997 רכשה בעיר שדרות מבנה של מפעל שפשט את הרגל, ופתחה בו מרכז מחקר ופיתוח, מפעל הרכבה ומרכז לוגיסטי.
בשנת 1998 קיבלה החברה את זיכיון בלעדי לשווק במזרח התיכון את מוצרי חברת "CLEI" האיטלקית, המתמחה בפתרונות שינה קומפקטיים, אך לאחר מספר שנים ויתרה על הזיכיון.
בשנת 2000 פרש יצחק ברססט מתפקיד המנכ"ל ובנו אבי ברססט מונה במקומו. אבי ברססט החל לעבוד בחברה בשנת 1986 כנהג, סבל ומרכיב. אחותו, רינה בן חמו, משמשת כסמנכ"לית הכספים. באותה שנה החלה לחברה לייבא את מיטות היוקרה של המותג הצרפתי טרקה (Tréca), המיוצרת בהתאמה אישית. לצורך שיווק המיטות פתחה סניף בהרצליה פיתוח.
בשנת 2002 פתחה החברה את סניף הראשי שלה ב"דן דיזיין סנטר" בבני ברק.
בשנת 2004 רכשה "הולנדיה" את זיכיון השיווק של מותג המזרנים "ארופלקס", לאחר שהחברה ששיווקה אותו בישראל נקלעה לקשיים.
בשנת 2007 שכרה החברה את שירותיו של המעצב המצרי-קנדי כרים רשיד, לעיצוב קולקציית מיטות וחדרי שינה.
בשנת 2008 הודיעה החברה כי שוקלת לסגור את המפעל שלה בשדרות, ולהעביר אותו לאתר אחר, לאחר שסבל משיגור בלתי פוסק של רקטות מרצועת עזה.
ב-12 בנובמבר 2019 רקטה שנורתה מרצועת עזה ופגעה במחסן התוצרת הגמורה של מפעל "הולנדיה" בשדרות גרמה לדליקה גדולה ונזק רב נגרם למפעל.
בשנת 2021 פתחה החברה שני סניפים חדשים במתחם העיצוב "redesign" בקריית אתא, ובקניון די סיטי במישור אדומים.
פעילות בינלאומית

בשנת 1997 החלה הולנדיה לפעול מחוץ לישראל, שחתמה על הסכם לשיווק בהולנד של מזרן לתינוקות שפיתחה. בשנת 1999 חתמה על הסכם להקמת רשת חנויות עם שותף מקומי בארצות סקנדינביה.
בשנת 2001 פתחה סניף במוסקבה. בשנת 2003 הקימה חברה בת בגרמניה.
בשנת 2005 נכנסה החברה לפעילות בספרד, הקימה מכרז לוגיסיטי בעיר לוגרוניו והודיעה על פתיחת רשת חנויות.
בשנת 2006 פתחה סניף ראשון בארצות הברית.
בשנת 2007 פתחה עם שותף מקומי רשת חנויות בהולנד, תחת המותג "גרביטי זירו" (שם מוצר הדגל של החברה) ולא תחת השם "הולנדיה" מאחר שבמדינה פעלה רשת חנויות בעלת שם זהה.
בשנת 2008 הפעילה החברה 27 סניפים באירופה ובארצות הברית, והיא הודיעה על הקמת רשת חנויות באוקראינה.
בעקבות המשבר הכלכלי העולמי ב-2008 סגרה החברה את מרבית הפעילות הבינלאומית שלה ומאז היא מתרכזת בייצוא, ללא הפעלת סניפים מחוץ לישראל.
הערות שוליים

↑  רחל נחמה-עבדי, הולנדיה: חוויית שינת הוליסטית, באתר הארץ, 12 במרץ 2020
↑  זארה, היפר-טוי, מדה והנדימן משלמים 31–45 דולר למ"ר בדיזנגוף סנטר, באתר גלובס, 9 בנובמבר 1998
↑  אביבית שיין, מושב נוחות לרכב של הולנדיה, באתר הארץ, 17 בינואר 2007
↑  הולנדיה קנתה ב-2 מיליון ד', באתר גלובס, 22 בדצמבר 1997
↑  הולנדיה קנתה בנין בשדרות ב-2 מיליון ד', באתר גלובס, 5 בינואר 1998
↑  זהבה דברת, ‏הולנדיה תשווק מוצרי CLEI בישראל, ירדן ומצרים, באתר גלובס, 23 ביוני 1998
↑  שרית מנחם כרמי, שוליית השפית, באתר TheMarker‏, 27 בנובמבר 2008
↑  מיקה סבן, ‏לילה של מנוחה, באתר גלובס, 15 בפברואר 2000
↑  אלעזר לוין, ‏שכרו 700 מ"ר ב-25–27 דולר למ"ר בדיזיין סנטר, באתר גלובס, 3 בפברואר 2002
אלעזר לוין, ‏הולנדיה תשלם 100 דולר למ"ר לחנות בדיזיין סנטר בבני ברק, באתר גלובס, 13 ביוני 2004
↑  אמיר הלמר, חברת הולנדיה הציעה לרכוש את המותג אירופלקס תמורת מיליון שקל, באתר TheMarker‏, 5 ביולי 2004
אמיר הלמר,סיון קלינגבייל, המחוזי אישר מכירת אירופלקס, שבכינוס, להולנדיה - במיליון ש', באתר TheMarker‏, 19 ביולי 2004
↑  שירות גלובס, ‏כארים ראשיד יעצב עבור הולנדיה קולקציה של חדרי שינה, באתר גלובס, 17 ביולי 2007
↑  אורה קורן, הקסאמים מבריחים את העסקים: מפעל הולנדיה בשדרות בוחן מעבר לאתר חלופי לאחר שמחצית מעובדיו נטשו, באתר הארץ, 3 במרץ 2008
יעל גרוס אנגלנדר, ‏הקסאמים עשויים להבריח את הולנדיה משדרות לאחר שמחצית העובדים נטשו, באתר גלובס, 4 במרץ 2008
↑  מתן צורי ונווית זומר, מאמצי כיבוי בעקבות רקטה במחסן מפעל "הולנדיה" בשדרות: "איך נשתקם מזה?", באתר ynet, 12 בנובמבר 2019
↑  גלית אורן, מתחם העיצוב redesign בחודש מכירות מיוחד לקראת סוף השנה האזרחית, באתר כלבו – חיפה והצפון, 14 בדצמבר 2021
↑  גלית אורן, פסטיבל הפתיחה של מתחם העיצוב די-סיטי: טעם של חו"ל, באתר כל העיר, 8 באוגוסט 2021
↑  זהבה דברת, ‏הולנדיה ישראל תשווק בהולנד מזרונים לתינוקות, באתר גלובס, 19 בפברואר 1997
↑  זהבה דברת, ‏הולנדיה מקימה רשת בסקנדינביה, באתר גלובס, 13 בינואר 1999
↑  אלעזר לוין, ‏הולנדיה שכרה חנויות במוסקבה ב-25 דולר למ"ר או 20%, באתר גלובס, 7 בינואר 2001
↑  ורד שרון-ריבלין, ‏הולנדיה תקים חברה בת משותפת עם מיאמי סאן הגרמנית, באתר גלובס, 18 ביוני 2003
↑  מעיין כהן, ‏הולנדיה פותחת מרכז בספרד ב-2 מיליון אירו, באתר גלובס, 22 ביוני 2005
גיא ימין, ‏הולנדיה שכרה בניין בן 3 קומות בצפון ספרד ב-9,000 אירו לחודש, באתר גלובס, 24 ביולי 2005
↑  ורד שרון-ריבלין, ‏הולנדיה מקימה רשת חנויות בספרד - תמנה 20 סניפים בתוך שנה, באתר גלובס, 15 בדצמבר 2005
↑  אורנה ליבנה, הולנדיה משיקה סניף בארה"ב, באתר הארץ, 8 במאי 2006
↑  גלי ברגר, הולנדיה פותחת חנויות בהולנד בשם גרביטי זירו בהשקעה של 600 אלף יורו, באתר הארץ, 26 בפברואר 2007
↑  אילנית חיות , ‏הולנדיה מרחיבה פעילות בחו"ל: במו"מ לרכישת רשת אמריקנית למזרונים, באתר גלובס, 1 ביולי 2008
הווארד סנט-רוס

| --- | --- |
אין תמונה חופשית
 לידה:  13 בפברואר 1991 (בן 33) הוואנה, קובה 
 עמדה:  סמול פורוורד 
 דראפט:  לא נבחר, 2013
 קבוצות כשחקן
 2011–2015 2011–2013 2012–2013 2013–2014 2015–2017 2017–2018 2018–2020 2020 2020–2022 2022–2023 2023–:  אסיגקו קאסאלפוסטרלנגו ←SG בראונשווייג ←לובן בראונשווייג ←קאסאלה נימבורק דרושפאקה א.א.ק. אתונה צסק"א מוסקבה פנאתינאיקוס באסקט סרגוסה
 הישגים כשחקן
 3 בחירות לחמישיית ההגנה של ליגת העל היוונית בכדורסל (2019, 2021, 2022)  שחקן ההגנה של העונה בליגה היוונית (2019, 2021)  אליפות יוון (2021)  הגביע היווני בכדורסל (2021)  הסופר קאפ היווני בכדורסל (2021)  מלך החטיפות של ליגת העל היוונית (2020)  חמישיית ההגנה של ליגת האלופות בכדורסל (2019)  הגביע הבין-יבשתי בכדורסל (2019)  אליפות היורוקאפ (2018)  2 אליפויות צ'כיה (2016, 2017)  הגביע הצ'כי בכדורסל (2017)  מלך החטיפות של הליגה המאוחדת של VTB ‏(2016)
 
הווארד פאוול סנט-רוס אולאנו (באנגלית: Howard Powell Sant-Roos Olano; נולד ב-13 בפברואר 1991) הוא כדורסלן קובני המשחק בעמדת הסמול פורוורד במורסיה מליגת העל הספרדית בכדורסל.
ראשית הקריירה

סנט-רוס החל לשחק כדורסל ברמת נוער וחובבים באיטליה. הוא החל את הקריירה המקצוענית שלו ב-2011, ב-SG בראונשווייג מהליגה הגרמנית השלישית, קבוצת המילואים של לובן בראונשווייג מהבונדסליגה.
קריירה מקצועית > נימבורק (2015–2017)

ב-29 ביוני 2015 חתם סנט-רוס לשנתיים בנימבורק הצ'כית. הוא עזר לקבוצה לזכות בגביע הצ'כי ב-2017 ובאליפויות ליגת העל הצ'כית ב-2016 ו-2017. ב-30 ביוני 2017 הצטרף סנט-רוס לסגל ליגת הקיץ של דנוור נאגטס מה-NBA.
קריירה מקצועית > דרושפאקה (2017–2018)

ב-20 ביולי 2017 חתם סנט-רוס לשנה בדרושפאקה הטורקית. ב-52 משחקים (בליגת העל הטורקית וביורוקאפ) במהלך עונת 2017/18 הוא העמיד ממוצעים של 7.3 נקודות, 4.6 ריבאונדים ו-3.6 אסיסטים בליגה, ו-8.6 נקודות, 4.2 ריבאונדים ו-3.9 אסיסטים ביורוקאפ. סנט-רוס זכה בעונת 2017/2018 ביורוקאפ עם קבוצתו.
קריירה מקצועית > א.א.ק. אתונה (2018–2020)

ב-3 באוגוסט 2018 חתם סנט-רוס בא.א.ק. אתונה מליגת העל היוונית לעונת 2018/19. עם א.א.ק. הוא זכה בגביע הבין-יבשתי בכדורסל ב-2019 ונחשב לשומר ההיקף הטוב ביותר בקבוצה. הוא העמיד ממוצעים של 6.6 נקודות, 2.4 אסיסטים ו-1.2 חטיפות עם א.א.ק. בליגה היוונית. ב-14 ביולי 2019 האריך סנט-רוס את חוזהו במועדון עד 2021.
קריירה מקצועית > צסק"א מוסקבה (2020)

ב-11 בינואר 2020 חתם סנט-רוס בקבוצת היורוליג הרוסית צסק"א מוסקבה עד עונת 2022/23, לאחר שזו רכשה אותו מא.א.ק. תמורת 500,000 אירו. ב-19 ביולי 2020 ביטלה צסק"א את חוזהו של סנט-רוס ושחררה אותו.
קריירה מקצועית > פנאתינאיקוס (2020–2022)

ב-21 ביולי 2020 חתם סנט-רוס בפנאתינאיקוס היוונית לעונת 2020/21 עם אופציה לעונה נוספת.
ב-16 באוגוסט 2021 הוא האריך את חוזהו במועדון היווני עד 2023. בעונתו השנייה עם הירוקים הוא העמיד ב-32 משחקי ליגה ממוצעים של 7.2 נקודות, 3.8 ריבאונדים, 3.5 אסיסטים ו-1.5 חטיפות בכ-24 דקות למשחק. בנוסף, ב-31 משחקים בעונת 2021/2022 ביורוליג הוא העמיד ממוצעים של 7.2 נקודות, 3.1 ריבאונדים, 2 אסיסטים ו-1.2 חטיפות בכ-23 דקות למשחק.
ב-24 באוגוסט 2022 נפרד סנט-רוס מהמועדון היווני לאחר שתי עונות.
קריירה מקצועית > ספרד (2022–הווה)

ב-27 באוגוסט 2022 חתם סנט-רוס בבאסקט סרגוסה מליגת ה-ACB הספרדית, וב-21 ביולי 2023 חתם במורסיה.